Марта 1941. године у двадесетседмомартовским манифестацијама у Панчеву, Марко Кулић је први пут јавно иступао на улицама града. Био је на челу радничке колоне и говорио је на више места позивајући људе на окупљање и на отпор, као и о фашизму и вери у Совјетски Савез. У току Априлског рата, радио је на организовању добровољце који су се из града и из других делова Баната спремали да пређу Дунав и крену до борбених јединица. Након напада Немачке на Совјетски Савез, 22. јуна 1941. године, успео је да избегне хапшење и пређе у илегалност.